ગાંધીનગર જીલ્લામાં બે વર્ષ પુર્વે ચોમાસાની સિઝન દરમિયાન સ્વાઇન ફ્‌લુનાં કાળાકેર બાદ સદભાગ્યે ચાલુ ચોમાસાની સિઝન સ્વસ્થ રીતે પસાર થઇ છે. ત્યારે જ ગાંધીનગર તાલુકાનાં ભાટ ગામનાં ૫૪ વર્ષીય મહિલાનો સ્વાઇન ફ્‌લુ રીપોર્ટ પોઝીટીવ આવતા જિલ્લા આરોગ્ય તંત્ર દોડતુ થઇ ગયુ છે. અમદાવાદની હોસ્પીટલમાં સારવાર માટે દાખલ કરવામાં આવેલા મહિલાની તબીયત સારી હોવાનું જણાવાઇ રહ્યુ છે. જયારે બીજી તરફ તકેદારીનાં તમામ પગલા લેવાનું પણ શરૂ કરી દેવાયુ છે.